钦定古今图书集成/明伦汇编/氏族典/第341卷 > 刘珝
## 钦定古今图书集成/明伦汇编/氏族典/第341卷 > 刘珝

按《明外史刘珝传》：“珝字叔温，寿光人。正统十三年进
士，改庶吉士，授编修。天顺中，历右中允，侍讲东宫。宪
宗即位，以旧官屡迁吏部左侍郎，入文渊阁，预机务。
寻进户部尚书，加文渊阁大学士，进谨身殿。初，商辂
之劾汪直也，珝与万安、刘吉助之争，遂罢西厂，珝又
折王越于朝。及西厂复设，珝卒为越所诱，颇与直通。”
会子镃纵诞日邀妓狎饮。里人赵宾戏为《刘公子曲》，
或增饰秽语，杂教坊院本奏之。帝大怒，珝具疏乞休
去。弘治三年卒。谥文和。子鈗，字汝中。历官太常卿。博
学有行谊，与长洲刘棨并淹贯故实。时称“二刘。”